ร้านน้ำแข็งไสสไตล์เกาหลี(ปิงซู) โดยส่วนตัวเคยได้ทานปิงซูมาหลายที่ เลยอยากลองทานที่นี่ดู อยู่ใกล้บ้านด้วย ร้านอยู่ในห้างสรรพสินค้าแอมพาร์คค่ะ เป็นห้างเปิดใหม่ใกล้จุฬาลงกรณ์มหาวิทยาลัย เงียบหน่อยแต่ถือว่าสงบดีค่ะ ร้านตกแต่งออกแนวเหมือนเทพนิยายนิดๆ เปิดเพลงคลอฟังสบายๆ ที่นั่งมีหลายที่ค่ะ นั่งหลายคนได้ สบายๆ วันนี้เมนูที่ลองทานคือ

Choco Snow (ทางร้านมา 2 ไซต์ ไซต์สำหรับคนเดียวราคาอยู่ที่ 120 - 180 ถ้าไซต์ใหญ่ 200 - 360 ค่ะ แล้วแต่ท้อปปิ้งที่เลือก) สั่งไซต์ใหญ่มาทานกับเพื่อนสาวค่ะ เกล็ดน้ำแข็งไสร้านนี้จะใหญ่และละเอียดน้อยกว่าที่ทานที่อื่น แต่รสชาติถือว่าใช้ได้ค่ะ ท้อปปิ้งจะเป็นบราวนี่กับโอรีโอ้ชิ้นและโอรีโอ้บดค่ะ สำหรับตัวบราวนี่อร่อยดีค่ะ แต่รวมๆแอบให้ท้อปปิ้งน้อยไปหน่อย รู้สึกไม่ค่อยสมราคา กินหน้าท้อปปิ้งหมดก็ราดนมข้นเพิ่มตามสูตรและก็ทานไปสักพัก จะมีชั้นที่เป็นน้ำโกโก้ด้านล่าง อร่อยดีค่ะ ยังไงลองแวะไปทานดูนะคะ

*ร้านนี้ไม่มีน้ำเปล่าบริการฟรีนะคะ ต้องซื้อน้ำเปล่าแยก*